Telun Fud
TELYN FUD

WELAIS un ymhlith y defaid
Derfyn hafaidd ddydd;
Gwelais degwch rhos bendigaid
Ar ei ieuanc rudd;
Canai'r chwa wrth fynd a dyfod
Rhwng y grug a'r dail;
Canai yntau'n ddiarwybod
Gydai lais di-ail.

Gwelais ef yng ngŵyl ei henfro
Gynt yn canu cân,
Gwelais wedyn ei arwisgo
Â llawryfau glân;
Clywais sŵn ei lais yn torri,
Fin alloraur Iôr,
Megis sŵn ewynnau lili
O tan wynt y môr.

Wedyn gwelais ef yn edwi
Tan y barrug gwyn,
Ambell islais pêr yn torri
Tros ei wefus syn;
Yna gwelais ddyfod trosto
Olau'r machlud drud;
Hithau'r gân am byth yn peidio
Ar ei wefus fud.

Sefais wrth ei fedd un hwyrddydd,
Bedd y gobaith glân
Wybu londer plant y mynydd,
Wybu ganu cân;
A phe medrwn torrwn innau
Ar ei feddfaen fud
Ddarlun telyn gydai thannau
Wedi torri i gyd.